El Centre de Transfusió de sang de la Comunitat Valenciana visitarà Burjassot els dies 20 i 21 de gener
2025-07-24

Comença el 2025 i, amb ell, torna la solidaritat a Burjassot. Les veïnes i els veïns tenen dues cites amb el Centre de Transfusió de sang de la Comunitat Valenciana que no faltarà a la seua cita mensual.

Els dies 20 i 21 de gener, l’entitat es desplaçarà a Burjassot en dues noves jornades de donació de sang per a ser solidàries i solidaris amb els hospitals valencians.

El dilluns 20 de gener, hi haurà dos punts de donació de sang: de 16.30 a 20.30 hores obrirà les seues portes el Centre de Salut de Rubert i Villó i, de 17.00 a 20.30 hores, el punt de donació de sang estarà ubicat a l’Ajuntament.

El dimarts 21 de gener, el punt de donació estarà en el Centre d’Especialitats (c/ Beniferri, s/n) i l’horari serà de 16.30 a 20.30 hores.

La sang és un element vital que no es pot fabricar i, per aquest motiu, cada mes, el Centre de Transfusió de la Comunitat Valenciana es desplaça fins a Burjassot per a facilitar les donacions dels seus ciutadans i ciutadanes. Poden ser donants de sang totes les persones entre 18 i 65 anys que tinguen bon estat de salut i pesen més de 50 kg. Per a donar sang no és necessari acudir en dejú.